**DEDDF GWASANAETHAU CYMDEITHASOL A LLESIANT (CYMRU) 2014**

**TAFLEN**

## Gorchmynion Amddiffyn a Chynorthwyo Oedolion

## Proses

Mae’r daflen hon yn dangos y broses ar gyfer gorchymyn amddiffyn a chynorthwyo oedolyn. Mae’n cyfuno Atodiad A o *Weithio Gyda’n Gilydd i Ddiogelu Pobl: Cyfrol 4 – Gorchmynion Amddiffyn a Chynorthwyo Oedolion* (sy’n gosod y camau ar gyfer cais) â’r broses y delir â hi yn y modiwl hyfforddi gorchymyn amddiffyn a chynorthwyo oedolyn (sy’n delio â’r holl gamau ymarfer a’u cysylltu â’r canllawiau).

| **Atodiad A: Dull cam-wrth-gam o fynd ati i wneud cais am orchymyn amddiffyn a chynorthwyo oedolyn** | **Modiwl hyfforddi: Proses cam-wrth-gam ar gyfer defnyddio gorchymyn amddiffyn a chynorthwyo oedolyn** |
| --- | --- |
| 1. **Casglu tystiolaeth**   Awdurdodau perthnasol yn ffocysu ar yr hyn sydd fwyaf perthnasol ac angenrheidiol er mwyn darparu tystiolaeth i’r llys ddod i ddeall y mater yn glir. | 1. **Casglu tystiolaeth**   Sail a safon y prawf, casglu tystiolaeth, rhannu gwybodaeth, delio gyda diffyg gwybodaeth, creu mantolen. |
| **2. Ystyried y bobl y fynd gyda chi**  Rhaid i’r ‘swyddog awdurdodedig’ ystyried pwy fydd ei angen i fynd gydag e/hi ar yr ymweliad a pha wybodaeth fyddai ei angen ar y llys er mwyn cytuno i gais o’r fath. | 1. **Cynllunio**   Hyd y gorchymyn amddiffyn a chynorthwyo oedolyn; amseru’r defnydd; y bobl fydd gyda chi; eiriolaeth; rhoi rhybudd; lleihau grym a risg; ymholiadau diogel. |
| **3. Gwneud cais i’r llys ynadon**  Gwneir cais am orchymyn amddiffyn a chynorthwyo oedolyn drwy gwyn i’r llys ynadon gan ddefnyddio’r ffurflen briodol yn Atodiad B. Mae’n arfer da i wneud y cais yn y lle cyntaf i lys ynadon yr ardal lle lleolir yr adeilad. | 1. **Llys**   Sgiliau llys, cymorth ar gyfer tystion; dedfryd; gweithdrefn yn syth ar ôl gorchymyn amddiffyn a chynorthwyo oedolyn. |
| **4. Y gwrandawiad**  Dylai’r ‘swyddog awdurdodedig’ gyda chymorth cyfreithiol priodol sicrhau bod yr holl dystiolaeth a’r tystion ar gael yn y gwrandawiad, yn cynnwys unrhyw dystiolaeth sy’n cefnogi er mwyn i’r llys ganiatáu gorchymyn yn syth. Bydd angen i’r ‘swyddog awdurdodedig’ gysylltu â’r llys o ran yr amserlen cyn dod â thystion, ayyb, i’r llys. |
| **5. Gweithdrefn ar ôl gorchymyn amddiffyn a chynorthwyo oedolyn**  Os caniateir gorchymyn amddiffyn a chynorthwyo oedolyn, ac os bydd yn darparu i rybudd gael ei roi, dylid trefnu gwasanaeth personol cyn gynted â phosibl. Ymhob achos dylid cofnodi gwasanaeth. Dylai’r awdurdod lleol sicrhau bod copi o’r gorchymyn amddiffyn a chynorthwyo oedolyn yn cael ei anfon yn syth at yr heddlu. Dylid hefyd roi copïau o’r gorchymyn amddiffyn a chynorthwyo oedolyn i unrhyw asiantaeth berthnasol arall. |
|  | 1. **Defnyddio gorchymyn amddiffyn a chynorthwyo oedolyn**   Mynediad; eglurhad; asesiad; cyfathrebu; gwneud penderfyniadau heb ymyrraeth; pwerau'r heddlu, strategaeth ymadael, cynlluniau wrth gefn. |
|  | 1. **Y camau nesaf**   Cynlluniau wrth gefn a chynllunio’r camau gweithredu. |

Gallwch ddefnyddio’r daflen hon fel rhywbeth i chi gyfeirio ati yn eich gwaith.